מחילות
טְבִיעוֹת רַגְלַיִם עֲדִינוֹת ; מְשֻׂרְטָטוֹת בַּבּוֹץ.; הַיֶּלֶד מְחָפֵּש נַבְרַן אוֹ חֹלֶד.; הוּא מְרֻכָּז, הוּא בְּמֵרוֹץ.; מִבֵּין שִׂיחִים בִּמְעַרְבֹּלֶת,; נֶחֱרֶדֶת לַהֲקַת חוֹגְלוֹת.; הַיֶּלֶד תָּר אַחַר הַמְּחִילוֹת. ; רַגְלוֹ נִיגֶּפֶת בִּתְלוּלִית ; עָפָר וְהוּא נוֹפֵל.; פָּנָיו מָלְאוּ בְּרֵיחַ חֲפַרְפֶּרֶת.; הוּא קָם וְהוּא עוֹלֶה עַל תֵּל.; מִילָה לֹא נֶאֱמֶרֶת.; מַלְקוֹשׁ עַל הַשָּׂדֶה; מָרְטִיב קוֹצִים וָשַׁיִת.; הַקַּיץ עוֹד אָרוֹךְ,; סוֹפוֹ אֵינוֹ נִרְאֶה.; מַבָּט אָרוֹךְ, נוֹדֵד; נִשְׁלַח מִסָּף הַבַּיִת,; מִחוּץ וְעַד לְתוֹךְ,; דּוֹמֵעַ וְלֵאֶה.; טְבִיעוֹת צְמִיג וְשַׁרְשְׁרוֹת; מְשֻׁקָעוֹת בַּלֵּס,; עַל הַשָּׂדוֹת בֵּין גִּדוּלֵי הַבַּעַל.; הָרוּחַ גַּרְגְּרֵי אָבָק נוֹגֵס,; עוֹטֵף הַכֹּל מֵרֹאשׁ עַד נַעַל.; נָחָשׁ חוֹמֵק בֵּין חֲמָמוֹת; חַיָּל לוֹמֵד מֵעִם הַנְּמִיוֹת.; נָחָשׁ מַכִּישׁ, רֹאשׁוֹ רוּצַץ,; אַךְ מְאֻחָר עַד כְּלוֹת.; הַפֶּה נִמְלָא בְּרֵיחַ הָעוֹפֶרֶת,; שׁוֹכְנֵי עָפָר בִּמְחִילוֹת.; תְּפִילָּה לֹא נֶאֱמֶרֶת.; כִּתְמֵי כָּלַנִיוֹת עַל לֵב ; וַחֲדָרָיו דּוֹמְעִים.; לְיַד תְּלוּלִית עָפָר הִיא מִתְיָשֶׁבֶת.; קוֹלוֹת בִּכְיָהּ לֹא נִשְׁמָעִים; הֵם נִטְמָנִים בְּיַד אוֹהֶבֶת; בַּעֲרוּגוֹת הָאֲדָמָה, ; לִצְמוֹחַ מִמְּחִילוֹת הַמִּלְחָמָה.; 